Valtion omistajapolitiikka ja -ohjaus perustuvat omistajaohjauslakiin (1368/2007) ja lakiin valtion yhtiöomistuksesta ja omistajaohjauksesta annetun lain muuttamisesta (1315/2016). Valtion omistajaohjauksella tarkoitetaan valtion äänioikeuden käyttämistä yhtiökokouksissa sekä muita toimenpiteitä, joilla valtio osakkeenomistajana myötävaikuttaa yhtiöiden hallintoon ja toimintaperiaatteisiin.
Työ- ja elinkeinoministeriölle on omistajaohjauksen näkökulmasta tärkeää, että Työkanava toteuttaa perustehtävänsä. Ministeriö tukee yhtiötä tässä työssä, ja seuraa tavoitteen toteutumista.